Pål Golberg

Pål Golberg (født 1990) er en norsk tidligere langrennsløper som representerer Gol IL. Han tok videregående utdanning ved Norges Toppidrettsgymnas på Lillehammer. Golberg har fire VM-gull og vant Ski Tour 2020 sammenlagt. Han konkurrerte i verdenscupen i langrenn fra 2010 til 2025 og vant 13 verdenscuprenn individuelt og ble nummer to sammenlagt i sesongen 2022/23.

 Karriere 
Han debuterte i verdenscupen i langrenn 11. mars 2010 i sprintlangrenn i Drammen, men det var først i Düsseldorf 4. desember 2010 at han klarte å ta seg videre fra prologen, ble nr. 12 og tok sine første verdenscuppoeng.

Golberg vant i 2008 tre gull under Nordisk mesterskap i langrenn for juniorer i Otepää i Estland. Han representerte Norge under juniorverdensmesterskapet i langrenn (sprint) i 2008 (Mals, Italia), 2009 (Praz de Lys Sommand i Frankrike) og i 2010 (Hinterzarten i Tyskland). Under junior-VM i Hinterzarten i 2010 tok Golberg to gull og én sølv i henholdsvis 10 km klassisk, stafett og sprint fristil.

Han fikk sitt definitive internasjonale gjennombrudd 13. mars 2011 med tredjeplass på den klassiske verdenscupsprinten i Lahtis. Han fulgte opp i desember samme år med å vinne prologen og bli nr. 3 i den individuelle sprinten i Düsseldorf. Samme helg  og samme sted gikk han sammen med Ola Vigen Hattestad inn til en ny tredjeplass i sprintstafetten. Det ble senere i sesongen flere gode plasseringer i verdenscupen i langrenn i Davos, Rogla og Otepää før han avsluttet med tredjeplass på sprinten i Drammen i mars 2012. Han ble en del av det norske sprintlandslaget fra sesongen 2012–2013.

Sesongen 2012–2013 startet med ellevteplass i minitouren i Kuusamo før jul. 2013 startet med tredjeplass i klassisk sprint i verdenscupen i Liberec, samt annenplass i teamsprint sammen med Eirik Brandsdal. Under norgesmesterskapet i langrenn på Hamar ble han norgesmester i klassisk sprint. Under verdensmesterskapet i Val di Fiemme gikk han inn til femteplass i den klassiske sprinten. I verdenscupavslutningen i Falun ble han nummer to i prologen på 3,75 km fristil, kun slått av Petter Northug. Sammenlagt etter tre konkurranser ble han nummer 9.

Han vant sitt første individuelle distanserenn i verdenscupen på 15 km klassisk på Lillehammer i desember 2013. I Lahtis mars 2014 vant han sin første verdenscupseier i sprint fristil. I sesongen 2013–2014 ble det dessuten andreplass i klassisk sprint i Drammen, samt tredjeplass i teamsprinten i Toblach og på stafetten i Lillehammer. Under vinter-OL 2018 i Pyeongchang ble han nummer fire på klassisk sprint.

I 2020 vant han 30 km under Norgesmesterskapet på ski og ble tildelt kongepokalen. Golberg vant Ski Tour 2020 sammenlagt. Golberg ledet etter de tre første etappene i Östersund og Åre, men ble forbigått av Aleksandr Bolsjunov på den fjerde etappen i Meråker. Før den avsluttende etappen, 30 km klassisk med jaktstart i Trondheim, ledet Bolsjunov med 34 sekunder. Det snødde, og russerne hadde smurt seg bort. Allerede etter fire km hadde Golberg tatt igjen Bolsjunov og Golberg gikk alene inn til mål og vant touren.Rasende Bolsjunov kastet ski i reklameskilt, Iversen slakter russerne: – Amatørfeil. nrk.no. Besøkt 25. februar 2020 Golberg ble nummer tre sammenlagt i verdenscupen 2019/20 og også nummer tre i sprintverdenscupen.

Under VM 2021 i Oberstdorf gikk han første etappe på Norges lag som tok gull på 4 x 10 km stafett. De øvrige på laget var Emil Iversen, Hans Christer Holund og Johannes Høsflot Klæbo. I VM 2023 i Planica tok Golberg sølv på sprint klassisk, han tok gull sammen med Johannes Høsflot Klæbo på lagsprint fristil, han gikk andre etappe på Norges lag som tok gull på 4 × 10 km stafett, og han tok gull på 50 km klassisk der han spurtslo Johannes Høsflot Klæbo. Golberg vant distansecupen og ble nummer to sammenlagt i verdenscupen sesongen 2022/23.

Golberg la opp som aktiv toppidrettsutøver etter 2024/25-sesongen.

I 2025 begynte han som ekspertkommentator i NRK.

 Resultatoversikt 
 Verdenscupseire 
 Nr. Dato Sted Øvelse 1.    Lillehammer  15 km (K) 2.    Lahtis  Sprint fristil 3.    Lillehammer Sprint fristil 4.    Ruka  Sprint klassisk 5.    Falun  Sprint klassisk 6.    Östersund  15 km klassisk, jaktstart 7.      Ski Tour 2020 sammenlagt8.    Lillehammer 20 km (K) fellesstart9.   Beitostølen 10 km klassisk10.    Toblach  10 km fristil 11.    Gällivare   10 km (F) 12.    Canmore   20 km (K) 13.    Falun   20 km (F)

 Verdenscupen sammenlagt 
 Sesong Sammenlagt Distanse Sprint Poeng Plass Poeng Plass Poeng Plass 2010/11  96  63.  –  –  96  24. 2011/12  270  37.  10  88.  258  9. 2012/13  346  21.  101  39.  139  15. 2013/14  512  9. 199 11.  263  9. 2014/15  363  18.  76  45.  187  10. 2015/16  59  75.  –  –  59  36. 2016/17  449  20.  98  32.  238  6. 2017/18  202  34.  24  72.  152  13. 2018/1915543.2466.12921. 2019/20 1311  3.  365  10. 386  3. 2020/21  338  19.  291  11.  31  42. 2021/22  489  9.  163  18.  146  13. 2022/23 2243 2.  1258 1. 745 7. 2023/24  1869  4.  1334  3.  335  22. 2024/25  870  17.  870  8.  –  –

 Continentalcupseire 
 Nr. Dato Sted Disiplin Cup 1. 12. mars 2016  Otepää 10 km klassisk individuell start Skandinavisk Cup 2. 13. mars 2016  Otepää Minitouren i Estland Skandinavisk Cup324. februar 2018  Trondheim10 km klassisk individuell startSkandinavisk Cup

 Skandinavisk Cup 
 Sesong Sammenlagt Poeng Plass 2009/10 84  40.  2010/11 232  4.  2011/12 160  12.  2012/13  -  -  2013/14  -  -  2014/15  60  38.  2015/16  294  5. 

 Referanser 

 Eksterne lenker 



Kategori:Personer fra Gol kommune
Kategori:Norske langrennsløpere
Kategori:Olympiske sølvmedaljevinnere for Norge
Kategori:Olympiske medaljevinnere i langrenn
Kategori:Verdensmestere i langrenn
Kategori:Kongepokalvinnere i skiidrett
Kategori:Norgesmestere i langrenn
Kategori:Juniorverdensmestere i langrenn
Kategori:Deltakere for Norge under Ski-VM 2013
Kategori:Deltakere for Norge under Vinter-OL 2014
Kategori:Langrennsløpere under Vinter-OL 2014
Kategori:Deltakere for Norge under Vinter-OL 2018
Kategori:Langrennsløpere under Vinter-OL 2018
Kategori:Deltakere for Norge under Ski-VM 2021
Kategori:Deltakere for Norge under Vinter-OL 2022
Kategori:Langrennsløpere under Vinter-OL 2022
Kategori:Medaljevinnere under Vinter-OL 2022
Kategori:Deltakere for Norge under Ski-VM 2023
Kategori:Deltakere for Norge under Ski-VM 2025
Kategori:Ekspertkommentatorer (sport)